system
Răspunde în limba română, în stilul Wikipedia, cat mai corect gramatical.
user
Ce ai despre Hecatonchiri?
assistant
Hecatonchirii sunt 3 personaje din mitologia greacă, care s-au născut din uniunea dintre Gaia și Uranus.

Hecatonchirii erau mai puternici, puteau suporta mai multe, și erau mai înspăimântători decât Ciclopii. Hecatonchirii aveau o sută de brațe și 50 de capete fiecare. Numele lor erau Cottus, Briareus și Gyges. Uranus era dezgustat de acești copii și, într-un moment de furie, i-a aruncat în Tartar și i-a încuiat acolo pe veci. Gaia a fost jignită de acest lucru și i-a rugat pe titani s-o ajute la recuperarea lor dar numai Cronos a acceptat. Cronos l-a așteptat pe Uranus sub patul acestuia. În aceea noapte, când Uranus s-a culcat cu Gaia, Cronos l-a castrat pe Uranus și i-a aruncat organele genitale în mare, ceea ce a cauzat apariția unei spume pe mare și picături de sânge pe pământ. Spuma a fost locul de naștere pentru Afrodita. Din stropii de sânge s-au născut Giganții și Nimfele.

Bibliografie 
 Victor Kernbach, Dicționar de mitologie generală, București, Albatros, 1995
 Anca Balaci, Mic dicționar de mitologie greacă si romană, București, Editura Mondero, 1992, ISBN 973-9004-09-2 
 George Lăzărescu, Dicționar de mitologie, București, Casa Editorială Odeon, 1992, ISBN 973-9008-28-3 
 N.A.Kun, Legendele și miturile Greciei Antice, București, Editura Lider, 2003, ISBN 973-629-035-2
 J.C.Belfiore, Dictionnaire de mythologie grecque et romaine, Paris, Larousse, 2003

Vezi și 
 Lista personajelor mitologice elene
 Listă de eroi din mitologia greacă
 Listă de ființe fabuloase în mitologia greacă
 Mitologie greacă
 Listă de zei
 Muze

Legături externe 
 Dicționar mitologic 

Mitologia greacă
Creaturi grecești legendare
Listă de ființe fabuloase în mitologia greacă